open-index/open-wikipedia-markdown huggingface dataset:
Peter Schutz

**Peter Schutz** (* 29. september 1955) je slovenský novinár a politický komentátor. Je ženatý a má dve deti.

Je autorom značného počtu kritických komentárov súčasnej slovenskej politickej reality. Publikuje v denníkoch SME a Korzár a týždenníku Týždeň.

## Profesionálny životopis
* júl 1990 – redaktor týždenníka Košická akcia
* pôsobil a publikoval v – týždenníku Občianskeho fóra, Lidových novinách, Občanskom deníku, Telegrafe, Prostore a Respekte
* júl 1992 – týždenník Domino efekt – editor a šéfredaktor do septembra 1997
* od decembra 1998 je komentátorom regionálneho denníka Korzár
* externe spolupracuje s týždenníkom .týždeň
* od augusta 2002 – píše komentáre pre denník SME

## Dielo

### Knižné publikácie
*  

## Referencie

## Externé odkazy
* Profil na SME 
* Profilový rozhovor 

Kategória:Slovenskí novinári
Kategória:Slovenskí politickí komentátori
Kategória:SME
Kategória:Šéfredaktori periodík na Slovensku
Kategória:Laureáti Novinárskej ceny
Rad Za služby vlasti v ozbrojených silách ZSSR

**Rad Za služby Vlasti v ozbrojených silách ZSSR** () bol vojenským vyznamenaním Sovietskeho zväzu. Bol zriadený 28. októbra 1974 a bol to prvý rad Sovietskeho zväzu po II. svetovej vojne.

Rad bol udeľovaný príslušníkom armády a vojenského loďstva ozbrojených síl Sovietskeho zväzu, slúžiacich v pohraničných i vnútroštátnych oblastiach v čase vojny i v čase mieru. Vyznamenanému bol udelený najskôr Rad III. stupňa a postupne rady II. a I. stupňa. Radom I. stupňa boli vyznamenaní iba 13 príslušníci sovietskej armády, čo je najmenší počet zo všetkých sovietskych radov.

* za úspechy dosiahnuté v bojovej i politickej príprave, udržanie vysokej bojovej pohotovosti a osvojenie si novej bojovej techniky
* za výborné výsledky v službe
* za úspešne splnenie špeciálnych úloh
* za odvahu a obetavosť prejavenú pri plnení vojenskej služby
* za iné zásluhy prejavené Vlasti počas služby v Ozbrojených silách ZSSR.

## Dejiny
Prvé vyznamenania boli udelené 17. februára 1975, v predvečer Dňa Sovietskej Armády a Vojenského loďstva. Radmi III. stupňa bola vyznamenaná väčšia skupina dôstojníkov, generálov a admirálov za úspechy v príprave vojska a za osvojenie si novej techniky.

Radom II. stupňa bol prvýkrát 30. júla 1976 vyznamenaný generálporučík I. V. Vinogradov, "za zásluhy pred Sovietskou armádou, pri príležitosti jeho sedemdesiatych narodenín."

Prvými nositeľmi Radu Za služby Vlasti v ozbrojených silách ZSSR I. stupňa boli od 11. februára 1982 generálplukovník I. G. Zavjalov, generálporučík I. K. Kolodažij, generálmajor V. P. Ščerbakov a kapitán 1. triedy V. A. Porošin.

Do konca roku 1991  bolo udelených spolu 69 576 Radov III. stupňa, 589 Radov II. stupňa a iba 13 Radov I. stupňa. S najnižším počtom udelených vyznamenaní I. stupňa Sovietskeho zväzu ho nasledujú Rad Víťazstva (20) a Rad Ušakova (udelený 47-krát).

## Iné projekty
 

## Externé odkazy
* Rady a medaily v ZSSR, po rusky
* Sovietske vyznamenania, po anglicky 

## Referencie
* 
* 

Kategória:Sovietske rady a vyznamenania
Kategória:Vojenské vyznamenania
Kostol Najsvätejšej Trojice (Tvrdošín)

[náhľad|Kostol Najsvätejšej Trojice, [Tvrdošín]]

**Kostol Najsvätejšej Trojice** je rímskokatolícky kostol v Tvrdošíne, Slovensko.

## Dejiny
Pôvodný drevený kostol bol postavený v prvej polovici 17. storočia. V roku 1638 kostol vyhorel. Zachovala sa len veža a časť obvodných múrov. Stavba súčasného murovaného začala dňa 24. mája 1766. Z pôvodného kostola ponechali vežu, svätyňu a oratórium. Kostol bol vysvätený 2. júna 1770 na deň Svätej Trojice. Kostol je trojloďový s monumentálnym neskorobarokovým oltárom. Kostol bol vymaľovaný miestnym maliarom Karolom Mayerom. Okolo roku 1900 bola reštaurovaná aj veža kostola, ktorá bola poškodená masívnym požiarom. Pôvodná veža bola cibuľovitého tvaru. Bola pokrytá vrstvou medeného plechu, ktorý bol rekvirovaný počas prvej svetovej vojny. Počas druhej svetovej vojny bol kostol zasiahnutý mínou. Mína poškodila východnú časť strechy, klenbu kostola a oltár. Oltár obnovil akademický maliar Ctibor Belan spoločne so stolárskym majstrom Jánom Rakytom.

V kostole sa nachádza niekoľko významných historických pamiatok. Medzi najvýznamnejšie patria: mariánsky stĺp (z konca 18. storočia) umiestnený pred vchodom do kostola, socha svätého Jána Nepomuckého (z konca 18. storočia) umiestnená na severnej strane nádvoria, ľudová plastika svätého Floriána (druhá polovica 18. storočia) umiestnená vo výklenku nad vchodom do sakristie kostola.

## UPG Project
Tento kostol bol modelovaný v 3D grafickom programe trueSpace.

Súbor:MostHolyTrinityChurch1.jpg
Súbor:MostHolyTrinityChurch2.jpg
Súbor:MostHolyTrinityChurch3.jpg
Súbor:MostHolyTrinityChurch6.jpg


## Iné projekty

## Externé odkazy
* Článok na oficiálnom webe mesta Tvrdošín
* Panoramio

Tvrdošín
Tvrdošín
Tvrdošín
Kategória:Tvrdošín
Aspekt (časopis)

**ASPEKT** bol slovenský feministicko kultúrny časopis vydávaný organizáciou ASPEKT, ktorý vychádzal v rokoch 19932004. Každé číslo bolo monotematický zamerané a jeho rozsah bol od 92 do 334 strán. Spolu vyšlo 21 čísel. V roku 2004 ho nahradila online verzia s pozmeneným názvom ASPEKTin.

## Referencie

## Externé odkazy
* Oficiálna stránka časopisu Aspekt 

Kategória:Časopisy na Slovensku
Kategória:Feminizmus
Aviticitný zákon

**Aviticitný zákon** (z lat. avitus, t. j. dedičný) bolo nariadenie uhorského kráľa Ľudovíta I. Veľkého z Anjou z 11. decembra 1351 o spôsobe dedenia majetkov.

Tento dekrét potvrdzoval znenie Zlatej buly Ondreja II. z roku 1222 okrem jej štvrtého článku. Ten bol nahradený novým ustanovením, podľa ktorého sa šľachtické majetky ani za života ani testamentárnymi odkazmi nesmú scudzovať, ale dedia sa vždy v línii celého rodového príbuzenstva (iba ak ho niet, prepadnú v prospech kráľa). Toto ustanovenie, znemožňujúce voľné (bez osobitného kráľovho súhlasu) scudzovanie a darovanie šľachtických majetkov, sa priamo dotklo predovšetkým záujmov cirkvi, lebo práve jej majetky často vzrastali odkazmi šľachticov, nemajúcich priame potomstvo. 

V ďalšom vývoji malo toto nariadenie (platilo až do konca feudalizmu) veľký praktický význam a výrazne ovplyvnilo štruktúru šľachtického vlastníctva u nás.

Podľa tohto zákona sa zakázali praktiky prelátov, ktorí sa pri sporoch so šľachticmi neraz uchyľovali k cirkevnej exkomunikácii svojich odporcov. Išlo tu o jasné oslabenie nadradeného postavenia cirkevných feudálov.

Dekrét čiastočne upravoval aj pomery poddaných. Zakazoval ich trestať za predošlé previnenia a zdržiavať ich, ak sa chceli sťahovať na iné miesto. To hovorí o slobode sťahovania (po splnení stanovených podmienok), na druhej strane sa taktiež zakazovalo násilné odvádzanie poddaných bez súhlasu ich dovtedajšieho zemepána.

Zákon posilnil postavenie šľachty ako spoločenskej skupiny, a to aj voči kráľovi.

Kategória:Dejiny Uhorska
Kategória:Dejiny Slovenska
Kategória:Právne predpisy v Uhorsku
Kategória:Dejiny Chorvátska
Stredová súmernosť

**Stredová súmernosť** alebo **zrkadlový obraz** určený bodom S, je také zhodné zobrazenie v rovine, alebo v trojrozmernom priestore, ktoré bodu S (nazývanému stred zobrazenia) priradí ten istý bod, a k bodu A ktorý neleží v bode S priradí bod A’, pričom zároveň platí: vzdialenosť [A, S]=[A’,S] a úsečka [A, A’] leží na priamke prechádzajúcej bodom S. **Stredová súmernosť** je typ geometrického zobrazenia. Stredová súmernosť zachováva vzdialenosti a uhly, ide teda o jedno zo zhodných zobrazení v rovine (alebo priestore).

## Definícia

**Stredová súmernosť** priamky, roviny alebo priestoru so stredom v bode S (tzv. **stred súmernosti**) je také zobrazenie, ktoré zobrazuje stred S na seba samého a bod A rôzny od S na bod A^\prime, ktorý sa nachádza na polopriamke opačnej k SA v rovnakej vzdialenosti od S ako bod A (čiže pre neho platí |SA| = |SA^\prime|).

Objekt (či už na priamke, v rovine alebo v priestore) označujeme za **stredovo súmerný**, pokiaľ je v nejakej stredovej súmernosti obrazom samého seba. Stred tejto stredovej súmernosti potom nazývame **stredom súmernosti objektu**.

## Príklady
left|thumb|Príklady bodovej symetrie v rovine
*Úsečka alebo zjednotenie dvoch úsečiek rovnakej dĺžky je príkladom stredovo súmerných objektov na priamke.
**Oproti tomu žiadna polpriamka nie je na priamke stredovo súmerná.
*Obdĺžnik, štvorec, kosoštvorec, pravidelný šesťuholník a kruh sú príkladmi stredovo súmerných geometrických útvarov v rovine.
**Oproti tomu žiaden mnohouholník s nepárnym počtom vrcholov (napr. trojuholník) nie je stredovo súmerný.
*Hyperbola a elipsa sú stredovo súmerné rovinné útvary, ale parabola stredovo súmerná nie je.
*Kocka, guľa, valec sú stredovo súmerné geometrické objekty v priestore.
**Naproti tomu žiaden ihlan ani kužeľ nie je stredovo súmerný.

## Vlastnosti
Stredová súmernosť s pevne daným stredom je sama sebe inverzným zobrazením. Zložením dvoch stredových súmerností s rovnakým stredom vzniká identita.

Okrem vzdialeností zachováva stredová súmernosť v rovine i orientáciu – pokiaľ bolo poradie vrcholov v trojuholníku v smere hodinových ručičiek, potom poradie ich obrazov v stredovej súmernosti je opäť v smere hodinových ručičiek (čo napr. neplatí pre osovú súmernosť).

Stredová súmernosť so stredom v bode S je v rovine zhodná s otočením o 180 stupňov podľa stredu S. V priestore, nemá zmysel hovoriť o otočení okolo bodu, ale iba okolo osi.

Stredová súmernosť je involúciou, pretože bod S je samodružný a každá priamka prechádzajúca týmto bodom je taktiež samodružná.

## Pozri aj
*Osová súmernosť
*Rovinná súmernosť
*Zhodné zobrazenie

## Referencie

Kategória:Geometria
Orthodox Experience

***Orthodox Experience*** je štúdiový album slovenskej skupiny Lavagance. Album bol vydaný v novembri 2007, vznikal v štúdiu Lavagance a vyšiel na vlastnej značke Lavagance.

## Zoznam skladieb
# „Orthodox Experience“ – 3:32
# „Like A Butterfly“ – 4:29
# „Vision“ – 3:53
# „Cruel Games“ – 3:44
# „I Like This Temper“ – 3:41
# „Purification“ – 3:02
# „Small Town Melody“ – 5:48
# „Albino Planet“ – 2:51
# „I Had A Dream“ – 3:12
# „Wish To Leave“ – 3:31
# „Pure Pioneer“ – 4:17

## Zostava
*Marek Rakovický - vokály, gitara, programovanie, klávesy
*Vincent Susol - basgitara, vokály
*Viliam Bujnovský - klávesy, programovanie
*Marek Gregor - bicie, vokály, programovanie
*Mario Smashing - gitara, vokály, klávesy
*Peter Rakovický - klávesy, programovanie & zvukový inžinier

## Úspech
V januári 2008 bol album *Orthodox Experience* vyhlásený poslucháčmi Rádia_FM za najlepší slovenský album roku 2007. Na jar roku 2008 absolvovala kapela úspešné koncertné turné Orthodox Experience Tour v 10 slovenských mestách.

Kategória:Hudobné albumy z 2007
Kategória:Albumy Lavagance
Poliçan

**Poliçan** je malé mesto ležiace v juhovýchodnom Albánsku. Poliçan je priemyselné mesto. Nachádza sa v ňom niekoľko závodov postavených ešte za socialistickej éry, avšak pomerne neznáme.

## Zdroj
*

Kategória:Mestá v Albánsku
Xel’Naga

**Xel'Naga** je pradávna rasa zo sveta počítačovej hry StarCraft.

Xel'Naga bola veľmi vyspelá rasa, ktorá odmietala používať vlastných druhov ako bojové jednotky a tak sa rozhodla si vytvoriť vojakov, ktorí by bojovali za nich. Zergovia dostali do vienka: silu, schopnosť prežiť prakticky kdekoľvek a hyperrýchlu evolúciu (čo sa stalo Xel'Nage aj osudným). Zergský overmind si uvedmil schopnosť vlastného myslenia a rozhodol sa vytrhnúť spod kontroly Xel'Nagagov. Vtedy si Xel'Naga uvedomila, že má pred sebou veľkého nepriateľa a rýchlo sa pustila do ďalšieho experimentu na vytvorenie Protossov, pri ktorých sa vyhli predchádzajúcej chybe (kontrola pomocou jednej bytosti [Overmind]), ale bolo už príliš neskoro a Xel'Naga bola vyhladená. Povráva sa, že niektorým sa podarilo ujsť, ale nikto nevie kam. Povráva sa tiež, že Terrani boli úplne prví vojaci Xel'Nagy, ale ľudia boli príliš svojskí a tvrdohlaví. Tak sa Xel'Naga rozhodla vytvoriť niečo čo by sa dalo ovládať pomocou hlavnej bytosti Zergovia a Overmind.

Kategória:StarCraft
Rad Nachimova

**Rad Nachimova** () je jedným z najvyšších ocenení vo vojenskom námorníctve v bývalom Sovietskom zväze a dnešnom Rusku. Vznikol spolu s Radom Ušakova 3. marca 1944. Je pomenovaný podľa admirála P. S. Nachimova. Je udeľovaný vyšším dôstojníkom za úspešné vedenie námorných operácií. Pre poddôstojníkov a námorníkov bola určená Medaila Nachimova. Má dva stupne.

## Štatút radu
*Radom Nachimova sa vyznamenávajú dôstojníci vojenského námorníctva, za mimoriadne úspechy v príprave, prevedení a zabezpečení námorných operácií, v dôsledku ktorých bola odrazená ofenzíva protivníka, alebo za zabezpečenie operácií loďstva, ktoré spôsobili protivníkovi značné škody a ochránili vlastné jednotky.*

## Iné projekty
 

## Externé odkazy
* sovietske rady

## Zdroj
* 

Kategória:Sovietske rady a vyznamenania
Kategória:Vojenské vyznamenania
Inhambane (mesto)

**Inhambane** je mesto v južnom Mozambiku, na pobreží zátoky Inhambane. Je to hlavné mesto provincie Inhambane, má 77 000 obyvateľov.

Mesto bolo založené v 18. storočí Svahilskými obchodníkmi na mieste obchodovania so slonovinou a s otrokmi. Mesto bolo zničené v roku 1834 zulským generálom Soshangane, ale v druhej polovici storočia bolo opäť obnovené. Z tohto obdobia sa dochovala stará katedrála a mešita. Bola tu vybudovaná aj železnica, ktorá je momentálne nefunkčná. V meste je múzeum a tržnica. V blízkosti mesta je známa pláž Tofo a Barra.

Kategória:Mestá v Mozambiku
Rad Alexandra Nevského

**Rad Alexandra Nevského** () je sovietske, neskôr ruské vyznamenanie pomenované podľa novgorodského kniežaťa Alexandra Nevského. Udeľuje sa za mimoriadne zásluhy v organizovaní a vedení bojových operácií a za dosiahnutie úspechov v boji za Vlasť. Bol ustanovený 29. júla 1942, spolu s radmi Suvorova a Kutuzova.

## Štatút radu
*Radom Alexandra Nevského sa vyznamenávajú velitelia [[Červená armáda|Červenej armády]], ktorí prejavili v bojoch za Vlasť mimoriadnu odvahu, udatnosť a chrabrosť a umným velením zabezpečili úspešné účinkovanie svojich jednotiek.* Pričom sa zohľadňovalo, že úspechu bolo dosiahnuté za nízkych strát.

Vyznamenanie Radom Alexandra Nevského sa ustanovovalo Výnosom Prezídia Hlavného Výboru ZSSR. Predstavovalo najnižší z radov udeľovaných sovietskym dôstojníkom.

Radom Alexandra Nevského boli vyznamenávaní velitelia divízií, brigád, plukov, práporov, rôt a čiat. Počas druhej svetovej vojny bol udelený 42 165 krát a boli ním vyznamenaní aj viacerí zahraniční vojaci.

## Referencie

## Iné projekty
 

## Externé odkazy
* Sovětské řády (2014) fronta.cz, Dostupné online

## Zdroj
* 
* Указ Президиума Верховного Совета СССР «Об учреждении военных орденов: Ордена Суворова, первой, второй и третьей степени, Ордена Кутузова, первой и второй степени и Ордена Александра Невского» от 20 июля 1942 года // Ведомости Верховного Совета Союза Советских Социалистических Республик : газета. — 1942. — 5 августа (№ 30 (189)). — С. 1.

Kategória:Sovietske rady a vyznamenania
Kategória:Vojenské vyznamenania
Carlingford

**Carlingford** môže byť:

*sídlo v Írsku, pozri Carlingford (Írsko)
*sídlo v Austrálii, v Novom Južnom Walese, pozri Carlingford (Austrália)
*sídlo v Kanade, v Ontariu, pozri Carlingford (Kanada)

## Pozri aj

*Carlingford Castle, hrad v Írsku
*Carlingford Lough, záliv v Írsku
*Carlingford Mountain, vrch v Írsku
*Carlinford Point, mys v Írsku
Francis Ford Coppola

**Francis Ford Coppola** (* 7. apríl 1939, Detroit, Michigan, USA) je americký filmový režisér, producent, scenárista, vydavateľ časopisu, hoteliér a vinár.

Získal 5 Oscarov. Úspech mu zaručila réžia trilógie *[[Krstný otec]]* a nemenej úspešného filmu z prostredia Vietnamskej vojny *[[Apocalypse Now]]*. 

Jeho dcéra Sofia sa je tiež úspešnou režisérkou.

## Filmografia (výber)
### Réžia
* 1960 - *[[Nebo zovjot]]*
* 1961 - *[[Tonight for Sure]]*
* 1962 - *[[The Playgirls and the Bellboy]]*
:: - *[[The Haunting]]* (česky: Strašení / Hrůza / Zámek hrůzy)
* 1963 - *[[Dementia 13]]*
* 1966 - *[[You're a Big Boy Now]]* (česky: Teď už jsi velký chlapec)
* 1968 - *[[Divotvorný hrniec]]* (orig: Finian's Rainbow)
* 1969 - *[[Ľudia dažďa]]* (orig: The Rain People)
* 1972 - *[[Krstný otec (film)|Krstný otec]]* (orig: The Godfather)
:: - *[[Rozhovor (film)|Rozhovor]]* (orig: The Conversation)
* 1974 - *[[Krstný otec 2]]* (orig: The Godfather: Part II)
* 1979 - *[[Apocalypse Now]]* (orig: Apocalypse Now)
:: - *[[One from the Heart]]*
* 1982 - *[[Faerie Tale Theatre]]* TV seriál
:: - *[[Outsideri]]* (orig. The Outsiders)
* 1983 - *[[Rumble Fish]]*
* 1984 - *[[Cotton Club]]*
:: - *[[Peggy Sue sa vydala]]* (orig: Peggy Sue Got Married)
* 1986 - *[[Captain EO]]*
* 1987 - *[[Gardens of Stone]]* (česky: Zahrady z kamene)
* 1988 - ** (orig: Tucker: The Man and His Dream)
* 1989 - *[[New York Stories]]* (česky: Povídky z New Yorku)
* 1990 - *[[Krstný otec 3]]* (The Godfather: Part III)
* 1992 - *[[Dracula (1992)|Dracula]]*
* 1996 - *[[Jack]]*
* 1997 - *[[Čarodejník (film)|Čarodejník]]* (orig: The Rainmaker)
* 2000 - *[[Supernova (film)|Supernova]]*
* 2007 - *[[Youth Without Youth]]*
* 2009 - *[[Tetro]]*
* 2011 - *[[Twixt]]*
* 2024 - *[[Megalopolis (film)|Megalopolis]]*

## Zdroje
* Slovenské názvy overené cez Česko-slovenskú filmovú databázu 4.10.2014

## Iné projekty
 

## Externé odkazy
* 
* 

Kategória:Filmoví režiséri USA
Kategória:Filmoví scenáristi USA
Kategória:Filmoví producenti USA
Kategória:Držitelia Oscara za najlepšiu réžiu
Kategória:Držitelia Oscara za najlepší adaptovaný scenár
Kategória:Držitelia Oscara za najlepší originálny scenár
Kategória:Držitelia Oscara za celoživotné dielo
Kategória:Držitelia ceny Zlatý glóbus za najlepšiu réžiu
Kategória:Držitelia ceny Zlatý glóbus za najlepší scenár
Kategória:Držitelia ceny BAFTA za najlepšiu réžiu
Kategória:Osobnosti USA talianskeho pôvodu
Kategória:Osobnosti z Detroitu
Carlingford (Írsko)

**Carlingford** (ír. *Cairlinn*) je mesto v Írsku, v grófstve Louth. Žije tu 1045 obyvateľov (2011).

## Poloha

Leží na brehu lagúnového jazera Carlingford Lough, na polostrove Cooley  VSV od Dundalku. Západne od obce sa vypínajú vrchu Slieve Foye () a Carlingford Mountain (). Obec je rozložená popri ceste R173 (Dundalk - Carlingford - Newry), z ktorej v obci odbočuje cesta R176 do susednej obce Greenore. Najbližším mestom je  na severozápad vzdialené Newry v Severnom Írsku, hranica Severného Írska prechádza  od obce.

## Dejiny

Carlingford bol založený približne pred 800 rokmi normanským rytierom Hughom de Lacy potom, ako bol nad obcou vybudovaný hrad. V 14. až storočí mestečko prosperovalo vďaka výhodnej polohe a prístavu. V roku 1388 ho škótske vojská vypálili. Carlingford obdržal 5 rôznych práv a privilégií, prvé v r. 1326 od Eduarda II., kým posledné v r. 1619 od Jakuba I. Rebélia v r. 1640 a následné vojny williamitov v 90. rokoch 17. storočia mestečko ekonomicky oslabili, posledným klincom do rakvy bolo zatvorenie miestnych lodeníc na začiatku 18. storočia.

## Súčasnosť

Obec si zachovala svoj stredoveký charakter a v súčasnosti je významným strediskom cestovného ruchu. K najvýznamnejším pozoruhodnostiam obce patrí hrad Carligford Castle (nazývaný aj *King John’s Castle*, čiže Hrad kráľa Jána), hrad Taaffe’s Castle, bývalá mestská brána *The Tholsel*, budova mincovne, dominikánsky kláštor, mestské hradby, budova tzv. *Ghan House* z r. 1722, kostol sv. Trojice a stredoveké námestie *Market Square*. 

Cez Carlingford prechádza turistická trasa The Táin Way, nachádza sa tu lodenica *Carlingford Marina* a prístav. Severovýchodne od centra obce vybieha do mora mys Carlingford Point. 

Kategória:Obce v grófstve Louth
Gobi

**Gobi** (, , pchinjin: *Gēbì*) je púšť v južnom Mongolsku a severnej Číne. S celkovou rozlohou  je to najväčšia púšť v Ázii a štvrtá najväčšia na svete. Zo severozápadu je ohraničená pohorím Altaj a pastvinami Mongolska a z juhu tibetskou náhornou plošinou.

## Geografia
Gobi zaberá asi 30 % plochy Mongolska a tiahne sa v oblúku dlhom približne  od juhovýchodných výbežkov pohoria Altaj až k hraniciam Mandžuska na východe. Severnú hranicu tvorí pohorie Jablonový chrbát a južnú Tibetská náhorná plošina a čínske nížiny. Priemerná nadmorská výška je približne  a prevažná väčšina povrchu púšte je pokrytá skalami, nie pieskom (piesočné duny zaberajú len 3 % celkového povrchu púšte).

## Podnebie
Gobi je studená púšť. Teplotné výkyvy sú od −40&nbsp;°C v zime do 45&nbsp;°C v letných mesiacoch. Ide tak o najväčšie teplotné výkyvy spomedzi všetkých púšti na Zemi. Ročný úhrn zrážok predstavuje len , tienenie má na svedomí Tibetská náhorná plošina.

V druhohorách bola oblasť Gobi bohatá na život, čo dokladajú početné nálezy fosílií dinosaurov v mongolskej časti. Koncom kriedy došlo ku kolízii Indického subkontinentu s Áziou, následkom čoho vyvrásnili Himaláje a klíma v oblasti sa radikálne zmenila.

## Fauna a flóra
Napriek púštnym podmienkam je v oblasti Gobi značná diverzita života. Niektoré časti boli vyhlásené za národné parky. V púšti Gobi žije vzácny leopard snežný, kozorožec horský, kôň przewalského. Častým porastom sú rôzne druhy stepných tráv. Ku Gobi sa viaže legenda o červovi Olgoj chorchoj, ktorý má dĺžku asi  a dokáže zabiť aj človeka.

## Referencie

## Iné projekty
.

Kategória:Púšte Mongolska
Kategória:Púšte Číny
Štúrova ulica (Bratislava)

**Štúrova ulica** je ulica v Bratislave v Starom Meste prepájajúca Kamenné námestie a Námestie SNP so Šafárikovym námestím. Križuje Gorkého ulicu, Jesenského ulicu, Grösslingovú ulicu, Medenú ulicu a Tallerovu ulicu. Pomenovaná je podľa Ľudovíta Štúra. Pôvodne niesla názov Barossova (Baross Gábor-Straße, Baross Gábor-út).

Štúrova ulica je mimoriadne bohatá na architektonické pamiatky a budovy. Nachádza sa tu bývalá budova Národnej banky Slovenska (architekt Emil Belluš, 1936-38), v ktorej dnes sídli Generálna prokuratúra SR, bývalá budova Pravdy, ktorá bola zrekonštruovaná a premenovaná na Pressburg Center, bývalá budova VÚB banky, ktorá po rekonštrukcii nesie názov City Gate.
vľavo|náhľad|Citát Ľudovíta Štúra "Nazpäť cesta nemožná, napred sa ísť musí" na Štúrovej ulici v Bratislave
Nachádza sa tu bývalý grófsky Čákiho palác. Ulicou vedie od roku 1895 prvá električková trať v Bratislave.

Ulica bola výrazne prestavaná medzi rokmi 2014 a 2016, v rámci výstavby električkovej trate do Petržalky a rekoštrukcie Starého mosta. Električková trať na ulici bola zdvojkoľajnená, pričom zanikol pruh pre autá v smere na Kamenné námestie a na oboch smeroch pribudli cyklotrasy.
vľavo|náhľad|Stav Štúrovej pred rekonštrukciou v rokoch 2014 až 2016

## Iné projekty

Kategória:Ulice v Starom Meste v Bratislave
Kategória:Pomenovania podľa Ľudovíta Štúra
Zoznam obcí v Maďarsku

Toto je kompletný zoznam obcí v Maďarsku.

* Zoznam obcí v Maďarsku (A)
* Zoznam obcí v Maďarsku (B)
* Zoznam obcí v Maďarsku (C)
* Zoznam obcí v Maďarsku (D)
* Zoznam obcí v Maďarsku (E)
* Zoznam obcí v Maďarsku (F)
* Zoznam obcí v Maďarsku (G)
* Zoznam obcí v Maďarsku (H)
* Zoznam obcí v Maďarsku (I)
* Zoznam obcí v Maďarsku (J)
* Zoznam obcí v Maďarsku (K)
* Zoznam obcí v Maďarsku (L)
* Zoznam obcí v Maďarsku (M)
* Zoznam obcí v Maďarsku (N)
* Zoznam obcí v Maďarsku (O)
* Zoznam obcí v Maďarsku (P)
* Zoznam obcí v Maďarsku (R)
* Zoznam obcí v Maďarsku (S)
* Zoznam obcí v Maďarsku (T)
* Zoznam obcí v Maďarsku (U)
* Zoznam obcí v Maďarsku (V)
* Zoznam obcí v Maďarsku (Z)


Obce
Pigment (biológia)

**Pigment** je chemická látka (organického pôvodu), ktorej prítomnosť v bunke spôsobuje zmenu sfarbenia založenú na selektívnej absorpcii svetla. Tak v rastlinnej, ako aj v živočíšnej ríši môže pigment významným spôsobom ovplyvňovať život svojho nositeľa. Príkladom pigmentov v tele rastlín a živočíchov môžu byť chlorofyl, hemoglobín, melanín alebo karotenoidy.

Kategória:Biológia
Inhambane

**Inhambane** môže byť:
*mesto v Mozambiku, pozri Inhambane (mesto)
*provincia v Mozambiku, pozri Inhambane (provincia)
*zátoka v Mozambiku, pozri Inhambane (zátoka)
Daniel Krajcer

Mgr. **Daniel Krajcer** (* 19. september 1969, Bratislava) je slovenský politik, predtým spravodajca, moderátor a komentátor politických udalostí. Od 9. júla 2010 do 4. apríla 2012 pôsobil vo funkcii ministra kultúry SR. 

Daniel Krajcer je rozvedený a má dve deti.

## Profesionálna kariéra
* 19911993: štúdium knihovedy, informatiky a anglického jazyka na Filozofickej fakulte Univerzity Komenského 
* 19941996: redaktor, moderátor regionálneho vysielania Slovenského rozhlasu
* 19962006: redaktor spravodajstva a moderátor politicko-diskusnej relácie Sito v televízii Markíza 
* 20032009: diaľkové štúdium na Právnickej fakulte Univerzity Komenského
* 20062010: riaditeľ pre publicistiku a strategické projekty, moderátorom politickej relácie De Facto v TV JOJ 

## Stranícka kariéra
* 20102013: Sloboda a Solidarita
* 20132014: NOVA (politická strana)
* 2014súčasnosť: MySlovensko (predtým SKOK!)

## Politická kariéra
* 20102012: minister kultúry SR za SaS
* 20122016: poslanec NR SR

## Domáce a medzinárodné ocenenia
* 2002: Osobnosť televíznej obrazovky (OTO) 2001 v kategórii „Osobnosť TV spravodajstva a publicistiky“
* 2003: Osobnosť televíznej obrazovky (OTO) 2002 v kategórii „Osobnosť TV spravodajstva a publicistiky“
* 2005: Osobnosť televíznej obrazovky (OTO) 2004 v kategórii „Osobnosť TV publicistiky“
* 2005: Nominácia Emmy Award v kategórii *Najlepšia spravodajská relácia sveta* za špeciálny program z bratislavského summitu Bush – Putin, spolu so Zlaticou Puškárovou 
* 2006: Novinárska cena v kategórii Najlepší rozhovor, beseda, diskusia v elektronických médiách

## Referencie

## Iné projekty

Kategória:Osobnosti z Bratislavy
Kategória:Absolventi Právnickej fakulty Univerzity Komenského v Bratislave
Kategória:Slovenskí novinári
Kategória:Slovenskí politici
Kategória:Ministri kultúry Slovenskej republiky
Kategória:Politici SaS
Kategória:Politici NOVA
Kategória:Osobnosti TV Markíza v politike
Kategória:Laureáti Novinárskej ceny
De Facto (televízna relácia)

***De Facto*** bola politická relácia TV JOJ s podtitulom *Talkshow [[Daniel Krajcer|Daniela Krajcera]]*, ktorá sa vysielala od roku 2006 každý utorok v priamom prenose a vystupovali v nej obvykle dvaja politici. Vo výnimočných prípadoch (napríklad pred voľbami) sa mohol počet hostí zvýšiť. Relácia sa líšila od ostatných politických relácii aj charakterom talkshow. Moderátor sa napríklad snažil často zakomponovať zábavné prvky. Na konci relácie sa navyše vždy konal súboj, kedy si oponenti majú možnosť položiť navzájom otázku, pričom boli limitovaní časom jedna minúta aj s odpoveďou.

Moderátorom relácie bol Daniel Krajcer, ktorý pôsobil v podobnej politickej talkshow Sito na TV Markíza. Po odchode z TV Markíza, TV JOJ využila jeho popularitu, preto aj relácia niesla podtitul „Talkshow Daniela Krajcera“.

Relácia skončila v roku 2010 po odchode Daniela Krajcera do politiky za stranu Sloboda a Solidarita.

## Externé odkazy
* 

Kategória:Televízne relácie TV JOJ
Kategória:Politické televízne programy
V politike

***V politike*** je televízna politická relácia televízie TA3. Moderuje ju Braňo Král. Je vysielaná v priamom prenose každú nedeľu o 11:00. Ide o hlavnú politickú reláciu televízie.

## Moderátori

*

Od novembra 2007 dostala relácia nových moderátorov. Striedali sa v nej Richard Dírer a Ľubomíra Oravová. V roku 2020 začal moderovať reláciu Rastislav Iliev. Dlhoročným moderátorom bol i Norbert Dolinský, ktorý moderoval reláciu do mája 2021. Od apríla 2022 po návrate do televízie moderoval reláciu každý druhý týždeň i Richard Dírer, kedy sa sa striedal s Rastislavom Ilievom. Po odchode Ilieva z relácie 22. októbra 2023 zostal Dírer na moderovanie sám. Reláciu moderoval do 19. mája 2024. Od 26. mája ho vystriedal Braňo Král.

## Referencie

Kategória:Televízne relácie na Slovensku
Kategória:TA3
Level majstrov

***Level majstrov*** bola súťažná televízna relácia pre mládež, venovaná počítačovým hrám. Vysielala ju televízia VTV od roku 1996 a neskôr prešla na obrazovky TV Markíza.

Moderovali ju Jozef Pročko alias robot Cooler a Zuzana Fialová ako Fialka, ktorú po čase nahradila Andrea Karnasová z dôvodu tehotenstva a materskej dovolenky. Ku koncu existencie relácie a po prechode do TV Markíza ju moderoval Marcel Ochránek.

Skladala sa z dvoch častí: z hernej a recenzovej. V hernej časti súťažili hráči o postup cez kolá až do finále, pričom sa hrali rôzne hry na PlayStation, v recenzovej časti sa predstavovali nové hry. Recenzie pripravovali redaktori časopisu Riki, neskôr však odmietali robiť recenzie, nakoľko im VTV nevyplatila honoráre.

Išlo o prvú reláciu o počítačových hrách, ktorá fungovala a bola dostupná slovenskému divákovi. Od roku 1997 sa vysielala *[[Maxihra]]*, ktorá fungovala na podobnom princípe.

## Moderátori
* Zuzana Fialová ako Fialka
* Jožo Pročko alias robot Cooler
* Andrea Karnasová
* Marcel Ochránek (TV Markíza)

## Externé odkazy
* 
* 

Kategória:Televízne relácie VTV
Kategória:Televízne relácie TV Markíza
Kategória:Televízne súťaže
Appenzellský salašnícky pes

**Apenzellský salašnícky pes** je plemeno psa uznané pod FCI v skupine II pod číslom 46. 
 
## História

V roku 1853 bol appenzellský salašnícky pes po prvýkrát popísaný v časopise "Život zvierat alpského sveta" ako "štekajúci, krátkosrstý, stredne veľký, viacfarebný salašnícky pes", "plemeno vyznačujúce sa pravidelným pruhom bielej farby, čiastočne používané ku stráženiu chatrčí, čiastočne k paseniu stád". V roku 1895 vyzval veľký zástanca plemena, starosta Max Sieber SKG, aby pre appenzellských salašníckych psov niečo urobili. V roku 1898 udelil vládny poradný zbor kantóna St. Gallen 400 švajčiarskych frankov na pozdvihnutie chovu appenzellských salašníckych psov. Na príkaz SKG bola založená komisia, aby stanovila charakteristické znaky plemena. Na výročnom jarmoku v Alstätten sa objavilo 9 psov a 7 súk. Získali prémie vo výške od 5 do 10 švajčiarskych frankov. Následne na prvej medzinárodnej výstave psov vo Winterhure v roku 1898 sa v pokusne zavedenej  triede objavilo osem appenzellerov. Vďaka pobádaniu Prof. Dr. Alberta Heima, ktorý sa angažoval za švajčiarske salašnícke psy a appenzellského salašníckeho psa aj pomenoval, bol v roku 1906 založený „Klub appenzellských salašníckych psov“ s cieľom viesť a udržať plemeno v svojej prirodzenosti. Povinnými zápismi šteniat do plemennej knihy appenzellských salašníckych psov sa začal cielený čistý chov. V roku 1914 vypracoval Prof. Dr. Alebert Heim prvý platný štandard plemena. Prapôvodná oblasť chovu bola Appenzell, dnes  je plemeno rozmiestnené po celom Švajčiarsku a chová sa aj za hranicami krajiny. Pojem "appenzellský salašnícky pes" je dnes jasne stanovený a plemeno ako také je jednoznačne vyčlenené spomedzi ostatných švajčiarskych salašníckych psov. Aj keď má appenzellský salašnícky pes mnoho milovníkov, je chovateľská základňa stále ešte veľmi malá. Iba zodpovedným, uvedomelým a pozorným chovom bude možné jeho prirodzené a vynikajúce dedičstvo prehlbovať a upevňovať.

 
Toto plemeno je na Slovensku stále veľmi neznáme, aj napriek tomu, že je výnimočné. Je to pôvodné plemeno spomedzi 4 salašníckych psov. Z appenzellera boli vyšľachtení bernský, entelebušský aj veľký švajčiarsky salašnícky pes. 

## Temperament a využitie

Appenzeller je veľmi činorodý pes, ktorý potrebuje veľa pohybu. Jeho temperament a povaha ho predurčujú na široké využitie, či už ako pastierskeho, záchranárskeho psa, je vhodný na agility a smelo postráži dom. Miluje vodu, je skvelý plavec. Toto plemeno treba od šteňata výchovávať a venovať sa mu, inak svoju energiu presmeruje na deštruktívne správanie. Appenzeller miluje dlhé prechádzky, nikdy nebude otrávený či unavený. Nehodí sa pre ľudí, ktorí nemajú čas na jeho výchovu. Je veľmi učenlivý a pozorný. Appenzeller je povestný svojou dlhovekosťou a nemá takmer žiadne dedičné choroby (okrem dysplázie, ktorá sa vyskytuje u všetkých väčších plemien). Appenzeller je stredne veľký, všestranne využiteľný pes.

## Iné projekty

## Externé odkazy
* Slovenský klub švajčiarskych salašníckych psov 
* Klub švýcarských salašnických psů - Česká republika 

## Zdroj
Štandard plemena

Kategória:Salašné psy
Kategória:Plemená psov zo Švajčiarska